《史次仲钱子武与余在报恩寺纳凉分题各以姓为》
宋代·李廌

天地怒气散，凯风若颠喜。
吹彼枳棘墟，不入邃屋里。
北风何其凉，雨雪雱不止。
卒岁无衣裘，穴处犹冻死。
六月如蒸炊，执扇犹秉毁。
芃芃黍苗花，吹落不结子。
老农悲不获，飞鸟喜自恣。
虽难答天恩，愿天投木李。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。